Norsk Reservistforbunds hederstegn

Norsk Reservistforbunds hederstegn, tidligere Norske Reserveoffiserers Forbunds hederstegn, er en utmerkelse som tildeles av Norsk Reservistforbund (NROF). Medaljen regnes som en offisielt anerkjent norsk utmerkelse og er godkjent til bruk på norsk militær uniform.Rangeringsliste for dekorasjoner og ferdighetsmerker på militær uniform , rekkefølgen slik den var i 2003, Forsvarsnett, besøkt 1. november 2009.For Forsvarets rekkefølge av 2009 se f-xtra, nr. 1, 2009, s. 15, bilag til Forsvarets Forum, nr. 11, 2009.

Norsk reservistforbund ble etablert i 1975 under navnet Norske Reserveoffiserers Forbund, og hederstegnet er innstiftet samme år. Foreningen er en videreføring av Vernepligtige Officerers Forening, stiftet i 1896, og denne foreningens emblem benyttes som utgangspunkt for hederstegnet.John Monn: «NROFs hederstegn», Forsvarets Forum, nr. 13, 1995. Hederstegnet er utformet som en medalje i gull og har som motiv to korslagte sabler med brennende bomber, symbolet for artilleri, i tre av vinklene dannet av sverdene. Over dette er det plassert et bånd med mottoet «PRO PATRIA» (for fedrelandet) i svartemaljert  bokstaver. Det hele er omgitt av en eikekrans. En kongekrone er plassert øverst på eikekransen. Medaljen er opphengt i et bånd med lyseblå og hvite striper.
miniatyr|Norsk Reservistforbunds hederstegn med miniatyr, gullknapp og båndstripe.
Norsk Reservistforbunds hederstegn tildeles den som har ytt en særdeles verdifull innsats for foreningen og dens formål. Tildeling skjer ved foreningens forbundsstyre.Vedtekter for Norske Reserveoffiserers Forbund. Både nordmenn og utlendinger er tildelt medaljen. Blant norske mottagere er kong Olav, kong Harald og dronning Sonja, alle også æresmedlemmer av foreningen. Også kronprins Haakon er innehaver av Norske Reserveoffiserers Forbunds hederstegn.

På NROFs landsmøte i 2022 ble det vedtatt at hederstegnet kan tildeles med forgylt laurbærgren «for ytterligere ekstraordinært virke eller fremme av NROFs formål». Utmerkelsen kan også med laurbærgren bæres på norsk militær uniform.

Referanser

Eksterne lenker
  Oversikt over norske sivile og militære utmerkelser  i f-xtra, nr. 1, 2009, bilag til Forsvarets Forum, nr. 11, 2009

Kategori:Norske utmerkelser
Kategori:Utmerkelser etablert i 1975